
AVIZ

asupra propunerii legislative privind reînfiinţarea Comunei Cămin, judeţul Satu Mare
Cu adresa nr. 98 din 27 mai 2002, Biroul Permanent, conform art. 89 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă privind reînfiinţarea Comunei Cămin, judeţul Satu Mare.
In urma examinării, în şedinţa din data de 01 iulie 2002, Comisia, cu unanimitate de voturi, a hotărât respingerea din următoarele considerente:

Potrivit art. 5 din Legea nr. 351/2001 privind aprobarea Planului de amenajare de noi comune se face prin lege, în urma consultării prin referendum local a populaţiei din unitatea administrativ – teritorială de la care se preiau localităţile rurale.

Această cerinţă preliminară a fost îndeplinită, prin organizarea la 4 martie 2001 a unui referendum, majoritatea participanţilor pronunţându-se în favoarea înfiinţării comunei Cămin.

Fişele localităţilor Cămin şi Căpleni, care însoţesc propunerea legislativă, nu poartă, însă, viza prefectului judeţului Satu mare şi nici a preşedintelui Consiliului Judeţean Satu Mare, prin care să se ateste că cele două comune îndeplinesc condiţiile necesare pentru înfiinţarea de comune noi, prevăzute la pct. 40 din anexa nr. IV la Legea nr. 351/2001.

Totodată, din informaţiile prezentate rezultă că nu este îndeplinită condiţia referitoare la “populaţia minimă”, de 1500 locuitori, pe care trebuie să o îndeplinească ambele unităţi administrativ – teritoriale, adică atât cea reorganizată, cât şi cea propusă pentru înfiinţare.

Iniţiativa legislativă nu conţine dispoziţii referitoare la modul în care se vor constitui şi vor funcţiona autorităţile administraţiei publice locale ale comunelor Cămin şi Călpeni, până la următoarele alegeri locale, precum şi dispoziţii referitoare la repartizarea între cele două comune a veniturilor şi cheltuielilor bugetului actualei comune Călpeni.

PREŞEDINTE,

